Johan Randvere

Johan Randvere (sündinud 14. jaanuaril 1990 Tallinnas) on eesti pianist, muusikapedagoog ja meelelahutaja.

Haridus
Johan Randvere alustas klaveriõpinguid seitsmeaastaselt Võru Muusikakoolis (õpetaja Merike Kapp) ning jätkas 2003. aastal Tallinna Muusikakeskkoolis (õpetajad Marja Jürisson ja prof. Ivari Ilja). 

2009. aastast õppis ta Eesti Muusika- ja Teatriakadeemias prof. Ivari Ilja klaveriklassis ning sai 2012. aastal bakalaureusekraadi ja 2016. aastal magistrikraadi. Seejärel täiendas ta end aastatel 2012–2015 Giuseppe Verdi nimelises Konservatooriumis Milanos ning 2017. aastal astus Eesti Muusika- ja Teatriakadeemia doktoriõppesse.Johan Randvere CV Vaadatud 18.11.2025.Arvo Leibur ja Johan Randvere esitavad EMTA suures saalis naisheliloojate loomingut Eesti Muusika- ja Teatriakadeemia koduleht, 07.02.2023.

Töö ja looming
Johan Randvere töötab Tallinna Muusika- ja Balletikoolis klaveriõpetajana.Tuulike Kivestu. Kõrvalpilk ⟩ Johan Randvere arvates ei pea hea õpetaja olema nooruslik ja lahe Õpetajate Leht, 14.01.2025.

Ta on Eesti Interpreetide Liidu liige.Johan Randvere tutvustus Eesti Interpreetide Liidu kodulehel. Vaadatud 18.11.2025.

Konkursid
Johan Randvere on edukalt osalenud rahvusvahelistel ja vabariiklikel konkurssidel. 

 Konkurss “Klaviermusik” Vilniuses 2008 – I koht
 Eesti pianistide konkurss 2008 – finalistidiplom
 Konkursi “Con Brio 2008” finalist, EPTA konkurss Belgias 2010 – II koht
 Noorte muusikute konkurss Catanias 2012 – I koht ja peaauhind
 Noorte muusikute konkurss “Luciano Luciani” 2013 – III koht
 Pianistide konkurss “Coop” 2013 – II koht
 Konkursil “Con Brio 2010” trioga Con Brio Trio finaalis publikupreemia ja Holland Music Sessioni eripreemia 

Randvere osales pianistina ka Eesti Televisiooni noorte muusikute võistlusel "Klassikatähed 2013", kust langes välja teises voorus. 2020. aastal sai temast endast "Klassikatähtede" saatejuht.Reikop loodab, et Johan Randverel läheb "Klassikatähtede" saatejuhina paremini kui osalejana ERR Eeter, 14.02.2020 (vaadatud 21.02.2020).

 Muu kontserttegevus
Johan Randvere on andnud kontserte Eestis, Lätis, Leedus, Itaalias, Valgevenes, Soomes ja Hollandis. 
Ta on esinenud koos ERSO, Läti Riikliku Sümfooniaorkestri, Tallinna Kammerorkestri, Maladjetšna Sümfooniaorkestri, Vanemuise Sümfooniaorkestri, Valgevene Raadio Sümfooniaorkestri ja Tallinna Muusikakeskkooli sümfooniaorkestriga, dirigentideks Risto Joost, Toomas Vavilov, Paul Mägi, Tarmo Leinatamm, Grigori Soroka, Erki Pehk jt. Lisaks on Johan Randvere tegev ka kammermuusikuna.

Klaveriduona koos Leedu pianisti Justas Servenikasega on ta mitme aasta jooksul esinenud Eestis, Venemaal, Leedus, Norras ja Belgias.Johan Randvere tutvustus Eesti Interpreetide Liidu kodulehel. Vaadatud 18.11.2025.

Kontsertpianistina on ta esinenud ka sellistel maailmalavadel nagu New Yorgi Carnegie Hallis,"Viis lugu. Johan Randvere" ETV2, 14.09.2015. Vancouveri Chan Centeris, Milano Puccini-nimelises kontserdisaalis jm.Arvo Leibur ja Johan Randvere esitavad EMTA suures saalis naisheliloojate loomingut Eesti Muusika- ja Teatriakadeemia koduleht, 07.02.2023.

Muusika- ja sõnalavastused
Ta on teinud muusikalise kujunduse lavastustele "Uhkus ja eelarve" ning "Elagu, mis põletab!".

Meelelahutussaated
Alates 2015. aastast on ta olnud ERR-i Klassikaraadio "Klassikahommiku" saatejuht. Aastatel 2020–2025 on tal olnud Klassikaraadios sisustada oma saade "Must klahv, valge klahv".Sarja "Valge klahv, must klahv" saated ERR arhiivis. Vaadatud 18.11.2025.

YouTube'i kanalil teeb ta saadet "Spotlight with Johan Randvere".

2020. ja 2025. aastal oli ta ERR-i ja Eesti Kontserdi ühistöös tehtud ETV muusikasaatesarja "Klassikatähed" saatejuht.

Õhtujuhtimine
2014. aastal tõestas Johan Randvere pianist-õhtujuhina Carolin Illenzeeri Fondi pidulikul õhtusöögil, et valdab peale klaverimängu hästi ka sõnakunsti. Ürituse külaliste seas olid Eesti president, paljud ministrid, Arvo Pärt ja veel sajad inimesed. 

 Tunnustus 
 2014 Pille Lille Muusikute Toetusfondi Noore Muusiku Auhind
 2017 Eesti Kultuurkapitali stipendium "Ela ja sära"
 2019 Artur Lemba nimelise loomingulise stipendiumi laureaatGalerii: selgusid Artur Lemba stipendiumi laureaadid ERR Kultuur, 19.02.2019.
 Eesti Interpreetide Liidu stipendiaatJohan Randvere tutvustus Eesti Interpreetide Liidu kodulehel. Vaadatud 18.11.2025.

Isiklikku
Ta on pärit muusikapedagoogide perest: ema Mirja Randvere on viiulimängija ja -õpetaja ning isa Jaan Randvere on õppinud klaverit ja džäss-saksofoni, lisaks õpetab ta Võru Muusikakoolis ka muid puhkpille ja orkestrimängu. Pere kõik neli last on lapsepõlves õppinud samas muusikakoolis: Johan klaverit, Maaren viiulit, Johanna tšellot ja pere pesamuna Paul Peeter trompetit.Dünastia: Otsestuudios on muusikaperekond Randvere kolm põlve Klassikaraadio, 13.01.2019. Mirja Randvere pälvis 2025. aastal Võru maakonna aasta ema auhinna.Võru maakonna aasta ema 2025 on Mirja Randvere Võrumaa Arenduskeskus. Vaadatud 18.11.2025.

Johan Randvere on 2016. aastast abielus laulja Evelin Samueliga,Jaanus Kulli. Evelin Samuel-Randvere ja Johan Randvere: „Kui koos olla, siis juba täiega. Ka kontsertturneedel.“ Õhtuleht 04.11.2017. neil on 2019. aastal sündinud tütar.Palju õnne! Evelin Samuel-Randvere ja Johan Randvere said pisitütre vanemateks Õhtuleht.ee, 02.02.2019.
Paar teatas oma lahkuminekust 2025. aasta novembris  Õhtuleht.ee, 18.11.2025. 

Viited

Välislingid
 "Klassikatähtede" saatest tuntud pianist Johan Randvere pälvis noore muusiku preemia ERR Eeter, 22. august 2014
 Ia Remmel. Johan Randvere: mind huvitab alati kõikjal inimene Ajakiri Muusika, 16. juuni 2023

Kategooria:Eesti pianistid
Kategooria:Eesti Muusika- ja Teatriakadeemia vilistlased
Kategooria:Sündinud 1990